Lav et referat af nedenstående tekst:

Tekst:
Grethe Larsen er en af de mange lokale, der mandag kiggede forbi de sørgelige rester af det, der engang var det verdenskendte Svinkløv Badehotel. Ligesom så mange andre, der knap kan forstå den triste nyhed, så er hun sammen med sin mand taget ud for ved selvsyn at se, at det er rigtigt, at hotellet er brændt. - Det er et trist, trist syn. Det er historie, der er gået tabt her i kommune, siger Grethe Larsen. Hun er lokalkendt i området, og hendes mand har gennem flere år arbejdet ved badehotellet, og hun fik en klump i halsen, da hun hørte det i morges. -  Vi kender Lise (tidligere ejer af Svinkløv Badehotel, Lise Emborg, red. ) så godt og er kommet her en del, og ja, det er absolut en sørgelig dag, fastslår Grethe Larsen. Grethe Larsen håber,  at hotellet bliver genopbygget - ikke mindst fordi det vil gavne hele lokalsamfundet, for hun er sikker på, at det også ville kunne trække turister til. - Selvfølgelig kan det aldrig blive i samme ånd, men vi håber at det kan blive i stil med det, siger Grethe Larsen.

Referat:
Det er en vigtig historie, der er gået tabt i Jammerbugt Kommune, mener lokale, efter Svinkløv Badehotel er brændt ned.